

**Referat fra evalueringsmøte etter lokalkjøringen på Sunnmøre Travpark**

**lørdag 23. juni 2012.**

**Sted:**  Klubbhuset på Sunnmøre Travpark.

**Tilstede:** Deltagere og arrangørstab.

**Banen:**Etter omfattende arbeid på banen det siste året med grusing, valsing og slodding, er banen blitt veldig bra. Fast og fin.

**Høytaleranlegg:**Høyttaleranlegget er veldig bra, men noen «døsoner» som det må gjøres noe med. Dette gjelder spesielt bortre langside og i hesteringen.

**Funksjonærene.**Etter flere år ut at det er avholdt kurs i regionen, er det stor mangel på godkjente funksjonærer. Dette må det gjøres noe med raskt.

**Ponniløp.**Gledelig at det stilte lokale ponniekvipasjer. Det jobbes godt i ponnigruppa.

**Fjordhestløp.**Fjordhestløpet ble veldig bra. Spenning helt til målstreken var passert. 3 hester på linje over mål. 4 deltagere i år, og flere deltagere blir det neste år?

**Publikum.**Bra publikumsfremmøte, men med bedre annonsering ble det hevdet at flere ville kommet.

**V5 spill.**Stor interesse og bra spill. Bør følges opp også neste år.

**Servering og salg av mat.**God mat og førsteklasses service.

**Opptog.**Flott tiltak som vi håper blir en tradisjon. Mange kreative kostymer. Flere blir med neste år.

**Ponniridning.**Populært. Lang kø av barn.

**Fest med dans og St. Hans bål.**Kveldens sosiale arrangement, på ny opparbeidet festplass, ble en suksess. Stemningen stor og folk strømmet til utover hele kvelden og natten. Spesiell honnør til spillemannen. Han viste en utrolig kondis og innlevelse!

**Konklusjon!**  
Et vellykket arrangement. Noen få anmerkninger som det er enkelt å gjøre noe med. Ser frem til neste års arrangement.

Knut Olav Dahl.  
Referent